Soudan ar Su

Soudan ar Su, pe Susoudan, ent-ofisiel Republik Soudan ar Su (Republic of South Sudan e saozneg), zo ur stad e-kreiz kevandir Afrika, distag diouzh Soudan abaoe an 9 a viz Gouere 2011. En-dro da Soudan ar Su emañ stadoù Soudan en norzh, Etiopia er reter, Kenya, Ouganda ha Republik Demokratel Kongo er su, hag ar Republik Kreizafrikan er c'hornôg.
Juba eo ar gêr-benn.

Gwechall e oa ul lodenn eus Soudan. Goude bloavezhioù brezel en eil hanterenn an  e oa bet un emglev peoc'h etre ar gouarnamant kreiz hag Luskad Pobl evit Dieubiñ Soudan. Hervez an emglev-se ez eus bet dalc'het ur referendom e 2011, etre an 8 hag 15 a viz Genver, evit gouzout ha fellout a rae da annezidi ar Su kaout ur stad dizalc'h pe chom e framm Soudan. 98,83% eus ar voterien o deus votet “ya” d'an dizalc'hiezh, hervez an disoc’hoù ofisiel embannet e miz C'hwevrer. Goude ar referendom-se eo bet embannet ar stad dizalc'h nevez d'an 9 a viz Gouere 2011, gant an anv Republik Susoudan (Republic of South Soudan e saozneg, ar yezh ofisiel). Statud rannvro Abyei, war an harzoù etre Soudan ha Soudan ar Su, n'eo ket sklaer c'hoazh hag ur referendom a zlefe bezañ dalc'het eno diwezhatoc'h evit gouzout hag-eñ e vo staget ouzh an norzh (Soudan) pe ouzh stad nevez ar su (Soudan ar Su).

Skeudennoù

 Rannoù melestradurel 
Dek stad a ya d'ober ar vro. Hervez an emglev peoc'h e c'hallfe teir zachenn all dibab bezañ staget ouzh Soudan ar Su, pe neuze chom e framm an norzh: Nuba Moutains, Abyei ha Nil Glas. N’eo ket sklaeraet stad an teir zachenn-se c'hoazh.

 Anv ofisiel saoznek brezhoneg Niver a annezidi (2006) Kêr-benn Upper Nile Nil Uhel 1.212.979 Malakal Lakes al Lennoù 567.329 Rumbek Central Equatoria Equatoria Greiz 334.827 Juba Unity (Western Upper Nile) Unvez (Nil Uhel ar C'hornaoueg) 262.787 Bentiu Jonglei Jonglei 1.189.330 Bor Western Equatoria Equatoria ar C'hornaoueg 1.731.341 Yambio Western Bahr el Ghazal Bahr el Ghazal ar C'hornaoueg 1.467.870 Wau Northern Bahr el Ghazal Bahr el Ghazal an Norzh 826.646 Aweill Eastern Equatoria Equatoria ar Reter 225.872 Torit Warrap Warrap 999.785 Kuacjok


Rummad:Stadoù Afrika
Rummad:Soudan ar Su